Arter kan også konkurrere om habitater, og det finnes mer og mindre spesialiserte arter som kan utnytte forskjellige typer miljøer. En del av denne konkurransen dreier seg om næringstilgang hos dyr eller tilgang på fuktighet, mineraler og sollys hos planter, men kan også dreie seg om evnen til å utnytte de fysiske strukturene i leveområdet til gjemmesteder og vekststeder. Som eksempel finnes det høyt spesialiserte slangearter som kun finnes i enkelte miljøer, mens andre finnes i mange forskjellige miljøer.